《杂言（十一首）》
明代·张羽

余生惮远涉，旅寄百里余。
自从去家来，岁月忽已除。
岁晏人事迫，卷秩还故居。
扬舻发东皋，挂席指西隅。
且从家私务，暂与友爱疏。
渺渺遵溪渚，行行入吾庐。
依依携童弱，蔼蔼会里闾。
启扉玩东园，绿叶荣韭蔬。
采之侑春酒，数酌忘饥劬。
但苦遭潦荒，美秫无旧储。
犹当望来稔，尊中长不虚。
空名百岁后，此事非我须。¤

作者简介：张羽（1333－1385）元末明初文人。字来仪，更字附凤，号静居，浔阳（今江西九江）人，后移居吴兴（今浙江湖州），与高启、杨基、徐贲称为“吴中四杰”，又与高启、王行、徐贲等十人，人称“北郭十才子”，亦为明初十才子之一。官至太常丞，山水宗法米氏父子，诗作笔力雄放俊逸。张羽好著述，文辞精洁典雅，诗咏深思冶炼，朴实含华。书法纤婉有异趣，仿佛谢庄月赋。隶书效法韩择木、楷书临摹王羲之曹娥碑，虽未精极，却能离俗而入于雅。画山水法米氏父子及高克恭，笔力苍秀，品在方从义上。